stanford-oval/wikipedia huggingface dataset:
วัดนิเทศราษฎร์ประดิษฐ์

| วัดนิเทศราษฎร์ประดิษฐ์ |
| --- | --- |

ชื่อสามัญ: วัดนิเทศราษฎร์ประดิษฐ์, วัดบ้านเจ้า
ที่ตั้ง: ตำบลพืชอุดม อำเภอลำลูกกา จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระปลัดทวีทรัพย์ สนฺตมโน
 สถานีย่อยพระพุทธศาสนา
วัดนิเทศราษฎร์ประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพืชอุดม อำเภอลำลูกกา จังหวัดปทุมธานี มีที่ดินทั้งหมด 10 ไร่ 3 งาน 96 ตารางวา อยู่ริมคันคลองสิบสามสายกลาง ปัจจุบันมีพระปลัดทวีทรัพย์ สนฺตมโน เป็นเจ้าอาวาส
วัดนิเทศน์ราษฎร์ประดิษฐ์สร้างเมื่อ พ.ศ. 2437 โดยเจ้าไพรงาม หรือสง่างาม สร้างขึ้นในที่ดินของตนเอง และขนานนามว่า วัดบ้านเจ้า ได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2439 ต่อมาที่ดินได้ตกเป็นกรรมสิทธิ์ของผู้อื่น ขุนนิเทศน์คอไห (แดงทับทิมโต) ร่วมกับชาวบ้านในท้องถิ่นนั้นจัดซื้อที่ดินให้เป็นกรรมสิทธิ์ของวัดให้ถูกต้อง เมื่อวันที่ 15 ตุลาคม พ.ศ. 2478 พร้อมกับได้เปลี่ยนนามวัดเป็น "วัดนิเทศน์ราษฎร์ประดิษฐ์" ทางวัดได้สอนพระปริยัติธรรมตั้งแต่ พ.ศ. 2498 เป็นต้นมา ปัจจุบันยังจัดอบรมคุณธรรม จริยธรรม ให้แก่เยาวชนทุกวันอาทิตย์
หลวงพ่อบุญลือ หรือ พระครูพินิจธัญโสภณ เจ้าอาวาสรูปที่ 4 ท่านริเริ่มพัฒนาด้วยการบุรณปฏิสังฆรณ์เสนาสนะภายในวัดอย่างต่อเนื่อง ครั้นถึงเทศกาลทอดกฐิน ได้นำรายได้จากการทอดกฐิน ครึ่งหนึ่งมอบให้กับโรงเรียนเทพศรินท์คลองสิบสาม ส่วนอีกครึ่งหนึ่งนำมาพัฒนาวัด และยังช่วยเหลือรักษาชาวบ้านที่เจ็บป่วยจากโรคภัยไข้เจ็บรวมทั้งที่ชาวบ้านโดนทำคุณไสยศาสตร์ต่าง ๆ หลวงพ่อบุญลือก็ใช้วิชาอาคมปัดเป่าถอดถอนคุณไสยเหล่านั้นออกไปจนหายเป็นปกติ ชื่อเสียงของท่านเป็นที่รู้จักไปทั่วทั้งชาวไทยพุทธและชาวไทยมุสลิม
วัดนิยมธรรมวราราม

| วัดนิยมธรรมวราราม |
| --- | --- |

ชื่อสามัญ: วัดนิยมธรรมวราราม, วัดทุ่งควายหาย
ที่ตั้ง: ตำบลทุ่งบัว อำเภอกำแพงแสน จังหวัดนครปฐม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดนิยมธรรมวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งบัว อำเภอกำแพงแสน จังหวัดนครปฐม
วัดนิยมธรรมวรารามสร้างขึ้นเมื่อ พ.ศ. 2500 โดยมีนายพิน กันตะเพ็ง ศึกษาธิการอำเภอกำแพงแสนในสมัยนั้น ได้เป็นผู้ซื้อที่ดินจำนวน 60 ไร่เศษ ถวายพระครูสุกิจ ธรรมสรณ์ (หลวงพ่อหว่าง) เจ้าอาวาสวัดกำแพงแสน ต่อมาภายหลังหลวงพ่อได้มอบที่ดินเพื่อสร้างโรงเรียนวัดนิยมธรรมวราราม จำนวน 20 ไร่ และถูกทางรถไฟ สายชุมทาง หนองปลาดุก-สุพรรณบุรี ตัดผ่านอีกจำนวนหนึ่ง ทำให้มีที่ดินของทางวัด คงเหลือจำนวน 40 ไร่ 1 งาน 10 ตารางวา
วัดนิยมธรรมวรารามได้ประกาศตั้งเป็นวัดเมื่อวันที่ 10 สิงหาคม พ.ศ. 2503 ต่อมาพระครูสุกิจธรรมสรณ์ จึงได้แต่งตั้งให้หลวงพ่อสกล ปริสุทฺโธ มาเป็นเจ้าอาวาส ในขณะนั้นเมื่อเป็นวัดใหม่ยังไม่มีชื่อวัด ชาวบ้านเรียกว่า วัดทุ่งควายหาย ต่อมาจึงเปลี่ยนชื่อมาเป็น "วัดนิยมธรรมวราราม" ต่อมา พ.ศ. 2515 หลวงพ่อสกล ลาออกจากเจ้าอาวาส ปีถัดมาพระสมาน สิริปฺโญ จึงได้ดำรงตำแหน่งเจ้าอาวาสปกครองวัดสืบมา จนถึง พ.ศ. 2538 ได้ลาออกจากตำแหน่งเจ้าอาวาส ชาวบ้านจึงได้ไปนิมนต์พระสุริยา ปภากโร วัดทะเลบก ตำบลกระตีบ อำเภอกำแพงแสน จังหวัดนครปฐม มาเป็นเจ้าอาวาส ต่อมา พ.ศ. 2545 พระอธิการสุริยา ได้ลาออกจากตำแหน่งเจ้าอาวาส กำนันบุญชู และ ไวยาวัจกร ชาวบ้านจึงไปขอพระภิกษุจากพระครูสุธรรมนาถ วัดปลักไม้ลาย พระครูสุธรรมนาถ จึงส่ง พระอธิการเอกกุญชร อุชุจาโร มาในวันที่ 24 เมษายน พ.ศ. 2546 และได้รับการแต่งตั้งเป็นเจ้าอาวาส ในวันที่ 1 พฤษภาคม พ.ศ. 2547 สืบมาจนถึงปัจจุบัน วัดนิยมธรรมวรารามได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2522 เมื่อ พ.ศ. 2558 วัดได้จัดสร้างวัตถุมงคลเพื่อนำรายได้บูรณะศาลาสวดมนต์และจัดสร้างศาลาปฏิบัติธรรม
รายนามเจ้าอาวาส

หลวงพ่อสกล ปริสุทฺโธ พ.ศ. 2500–2515
พระครูสิริปัญญารักษ์ (สมาน สิริปญฺโญ) พ.ศ. 2516–2538
พระอธิการสุริยา ปภากโร พ.ศ. 2538–2545
พระอธิการเอกกุญชร อุชุจาโร พ.ศ. 2546–
วัดนิลเพชร

| วัดนิลเพชร |
| --- | --- |

ที่ตั้ง: ตำบลนิลเพชร อำเภอบางเลน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูปฐมกิตติวัฒน์
 สถานีย่อยพระพุทธศาสนา
วัดนิลเพชร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนิลเพชร อำเภอบางเลน จังหวัดนครปฐม ที่ดินเป็นรูปสามเหลี่ยม อาณาเขต ทิศตะวันออกติดต่อคลองญี่ปุ่นใต้ ทิศตะวันตกติดต่อถนน ร.พ.ช. และ คลองนิลเพชร ทิศใต้ติดต่อถนน ร.พ.ช. และนางประทุมวัน ส่วนทิศเหนือเป็นรูป สามเหลี่ยม
วัดนิลเพชรตั้งวัดเมื่อ พ.ศ. 2468 ได้รับพระราชทานวิสุงคามสีมาเมื่อ พ.ศ. 2497 สาเหตุที่ชื่อว่า "วัดนิลเพชร" เพราะเป็นชื่อของคน 2 คน ที่อพยพเข้ามาอยู่ในที่แห่งนี้ คือ นายนิลกับนายเพชร แต่ยังมีคำบอกเล่ากันมาว่า คนที่บ้านขุนศรีและบ้านบางใหญ่ เรียกท้องที่นี้ว่านิลเพชร แต่ก็ไม่ทราบแหล่งข้อมูลที่แน่ชัด ต่อมามีพระธุดงค์รูปหนึ่งเดินผ่านมาทางบริเวณนี้ สร้างความเลื่อมใสศรัทธาต่อชาวบ้านอย่างมาก ชาวบ้านจึงได้พร้อมใจกันนิมนต์ให้ พระธุดงค์รูปนั้นอยู่จำพรรษา โดยนายโต้งและนางบุญ ประทุมสินธุ์ ได้มีกุศลศรัทธาบริจาคที่ดิน ถวายและดำเนินการจัดสร้างวัดขึ้น เพราะเป็นทำเลที่เหมาะสม เนื่องจากในหมู่บ้านบริเวณนี้ยังไม่มีวัด ในเบื้องต้นได้จัดสร้างศาลาพร้อมด้วยกุฏิสงฆ์จำนวน 2–3 หลัง เพื่อเป็นที่พักอาศัยและต่อมา นายจุ้ย และนายเพลิน ได้บริจาคที่ดินถวายเพิ่มเติมอีก รวมที่ดินของวัดนิลเพชรปัจจุบันนี้ มีจำนวน 33 ไร่
รายนามเจ้าอาวาส

พระอธิการอินทร์
พระอธิการเคน
พระอธิการดิน
พระอธิการสนธิ์
พระอธิการสด
พระอธิการกุ่น
พระครูอินทสารสุนทร (โตก อินฺทวนฺโณ) พ.ศ. 2494–2542
พระอาจารย์สมบัติ อนุจารี พ.ศ. 2544–2548
พระครูปฐมกิตติวัฒน์ พ.ศ. 2549–
วันคูลกรุปลิมิเต็ด

| --- | --- |
ประเภท: บริษัทผู้ถือหุ้น
อุตสาหกรรม: การถ่ายทำภาพยนตร์
ก่อตั้ง: ค.ศ. 2013
ผู้ก่อตั้ง: กู่ เทียนเล่อ
สำนักงานใหญ่: กวันตง ฮ่องกง
วันคูลกรุปลิมิเต็ด (จีน: 天下一集團有限公司) เป็นบริษัทในฮ่องกงก่อตั้งโดยกู่ เทียนเล่อ นักแสดงและโปรดิวเซอร์ภาพยนตร์ชื่อดังในปี 2013 วันคูลกรุปดำเนินธุรกิจเกี่ยวกับภาพยนตร์ เช่น การจัดหาเงินทุน การผลิต หลังการผลิต การจัดจำหน่าย และการโปรโมท รวมถึงธุรกิจการบริหารจัดการศิลปิน และบริการให้เช่าอุปกรณ์ถ่ายทำภาพยนตร์
ยูฟ่าแชมเปียนส์ลีก ฤดูกาล 2010–11

| UEFA Champions League 2010–11> รายละเอียดการแข่งขัน |
| --- | --- |
ทีม: 32 (รอบแบ่งกลุ่ม)  76 (ทั้งหมด) (จาก 52 สมาคม)
อันดับเมื่อสิ้นสุดการแข่งขัน
ชนะเลิศ:  บาร์เซโลนา (สมัยที่ 4th)
รองชนะเลิศ:  แมนเชสเตอร์ยูไนเต็ด
สถิติการแข่งขัน
จำนวนนัดที่แข่งขัน: 125
จำนวนประตู: 355 (2.84 ประตูต่อนัด)
ผู้ทำประตูสูงสุด:  เลียวเนล เมสซี (12 ประตู)
← 2009–10 2011–12 → 
ยูฟ่าแชมเปียนส์ลีก ฤดูกาล 2010-11 นี้จะเป็นฤดูกาลที่ 56 ของการแข่งขันฟุตบอลสโมสรยุโรป โดยการแข่งขันนี้ จัดโดย ยูฟ่า และเป็นฤดูกาลที่ 19 ในการใช้ชื่อ ยูฟ่าแชมเปียนส์ลีก
รอบแบ่งกลุ่ม

บทความหลัก: ยูฟ่าแชมเปียนส์ลีก ฤดูกาล 2010–11 รอบแบ่งกลุ่ม
รอบแพ้คัดออก

บทความหลัก: ยูฟ่าแชมเปียนส์ลีก ฤดูกาล 2010–11 รอบแพ้คัดออก
รอบแพ้คัดออก > รอบ 16 ทีมสุดท้าย

เลกแรกของรอบ 16 ทีมสุดท้ายจะลงเล่นในวันที่ 15, 16, 22 และ 23 กุมภาพันธ์, และเลกที่สองจะลงเล่นในวันที่ 8, 9, 15 และ 16 มีนาคม พ.ศ. 2554.
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| โรมา  | 2–6 |  ชัคตาร์ โดเนตสค์ | 2–3 | 0–3  |
| มิลาน  | 0–1 |  ทอตนัม ฮอตสเปอร์ | 0–1 | 0–0  |
| บาเลนเซีย  | 2–4 |  ชัลเคอ 04 | 1–1 | 1–3  |
| อินแตร์นาซีโอนาเล  | 3–3 (a) |  บาเยิร์นมิวนิก | 0–1 | 3–2  |
| ลียง  | 1–4 |  เรอัลมาดริด | 1–1 | 0–3  |
| อาร์เซนอล  | 3–4 |  บาร์เซโลนา | 2–1 | 1–3  |
| มาร์แซย์  | 1–2 |  แมนเชสเตอร์ยูไนเต็ด | 0–0 | 1–2  |
| โคเปนเฮเกน  | 0–2 |  เชลซี | 0–2 | 0–0 |
รอบแพ้คัดออก > รอบ 8 ทีมสุดท้าย

เลกแรกจะลงเล่นในวันที่ 5 และ 6 เมษายน, และเลกที่สองจะลงเล่นในวันที่ 12 และ 13 เมษายน พ.ศ. 2554.
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| เรอัลมาดริด  | 5–0 |  ทอตนัม ฮอตสเปอร์ | 4–0 | 1–0  |
| เชลซี  | 1–3 |  แมนเชสเตอร์ยูไนเต็ด | 0–1 | 1–2  |
| บาร์เซโลนา  | 6–1 |  ชัคตาร์ โดเนตสค์ | 5–1 | 1–0  |
| อินแตร์นาซีโอนาเล  | 3–7 |  ชัลเคอ 04 | 2–5 | 1–2 |
รอบแพ้คัดออก > รอบรองชนะเลิศ

เลกแรกจะลงเล่นในวันที่ 26 และ 27 เมษายน, และเลกที่สองจะลงเล่นในวันที่ 3 และ 4 พฤษภาคม พ.ศ. 2554.
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| ชัลเคอ 04  | 1–6 |  แมนเชสเตอร์ยูไนเต็ด | 0–2 | 1–4  |
| เรอัลมาดริด  | 1–3 |  บาร์เซโลนา | 0–2 | 1–1 |
รอบแพ้คัดออก > รอบชิงชนะเลิศ

บทความหลัก: ยูฟ่าแชมเปียนส์ลีก นัดชิงชนะเลิศ 2011
นัดชิงชนะเลิศปี 2011 จะลงทำการแข่งขันในวันที่ 28 พฤษภาคม พ.ศ. 2554 ที่ สนามกีฬาเวมบลีย์ ใน ลอนดอน, ประเทศอังกฤษ.
28 พฤษภาคม พ.ศ. 2554
19:45 BST
| บาร์เซโลนา  | 3–1 |  แมนเชสเตอร์ยูไนเต็ด |
| --- | --- | --- |
| เปโดร  27'   เมสซี  54'   บียา  69' | รายงาน | รูนีย์  34' |
ผู้ชม: 87,695 คน
ผู้ตัดสิน: วิคตอร์ คัสไซ (ฮังการี)
สถิติ

สถิตินี้ไม่นับรวมรอบคัดเลือกและรอบเพลย์ออฟ.
สถิติ > อันดับผู้ทำประตู

| ลำดับ | ชื่อ | ทีม | ประตู | เวลาที่เล่น |
| --- | --- | --- | --- | --- |
| 1 |  เลียวเนล เมสซี |  บาร์เซโลนา | 12 | 1098 |
| 2 |  มารีโอ โกเมซ |  บาเยิร์นมิวนิก | 8 | 634 |
| 2 |  ซามุแอล เอโต |  อินแตร์นาซีโอนาเล | 8 | 937 |
| 4 |  นีกอลา อาแนลกา |  เชลซี | 7 | 600 |
| 5 |  การีม แบนเซมา |  เรอัลมาดริด | 6 | 398 |
| 5 |  โรเบร์โต ซอลดาโด |  บาเลนเซีย | 6 | 438 |
| 5 |  คริสเตียโน โรนัลโด |  เรอัลมาดริด | 6 | 1067 |
| 8 |  เปโดร |  บาร์เซโลนา | 5 | 812 |
| 8 |  ราอุล |  ชัลเคอ 04 | 5 | 1130 |
| 10 |  เอดัวร์ดู |  ชัคตาร์ โดเนตสค์ | 4 | 279 |
| 10 |  มาร์โก บอร์รีเอลโล |  โรมา | 4 | 554 |
| 10 |  คาเบียร์ เอร์นันเดซ |  แมนเชสเตอร์ยูไนเต็ด | 4 | 582 |
| 10 |  ปีเตอร์ เคราช์ |  ทอตนัม ฮอตสเปอร์ | 4 | 604 |
| 10 |  ซลาตัน อีบราฮีมอวิช |  มิลาน | 4 | 689 |
| 10 |  แกเร็ธ เบล |  ทอตนัม ฮอตสเปอร์ | 4 | 770 |
| 10 |  ลูอีซ อาเดรียนู |  ชัคตาร์ โดเนตสค์ | 4 | 833 |
| 10 |  เวย์น รูนีย์ |  แมนเชสเตอร์ยูไนเต็ด | 4 | 839 |
| 10 |  เจฟเฟอร์สัน ฟาร์ฟาน |  ชัลเคอ 04 | 4 | 847 |
| 10 |  ดาบิด บียา |  บาร์เซโลนา | 4 | 954 |
แหล่งที่มา: Top Scorers – Final – Saturday 28 May 2011 (after match) (accessed 28 May 2011)
ดูเพิ่ม

ยูฟ่าแชมเปียนส์ลีก ฤดูกาล 2009–10
ยูฟ่ายูโรปาลีก ฤดูกาล 2010–11
ฟุตบอลชิงแชมป์สโมสรโลก 2011
ยูฟ่าซูเปอร์คัพ 2011
ยูฟ่าวีเมนส์แชมเปียนส์ลีก ฤดูกาล 2010–11
แหล่งข้อมูลอื่น

UEFA Champions League (เว็บไซต์อย่างเป็นทางการ)
| ด ค กฟุตบอลระหว่างประเทศระดับสโมสร |
| --- | --- | --- |
 ฟีฟ่า  ฟุตบอลชิงแชมป์สโมสรโลก  List of association football clubs 
| แอฟริกา |  ซีเอเอฟ – แชมเปียนส์ลีก  คอนเฟเดอเรชันส์คัพ  ซูเปอร์คัพ  |  |
| เอเชีย |  เอเอฟซี – แชมเปียนส์ลีกอีลิท1  แชมเปียนส์ลีกทู  แชลเลนจ์ลีก  |  |
| ยุโรป |  ยูฟ่า – แชมเปียนส์ลีก1  ยูโรปาลีก1  คอนเฟอเรนซ์ลีก1  ซูเปอร์คัพ  |  |
| อเมริกาเหนือ |  คอนคาแคฟ – แชมเปียนส์ลีก  ลีกส์คัพ  เซนทรัลอเมริกันคัพ  แคริบเบียนคัพ  |  |
| โอเชียเนีย |  โอเอฟซี – แชมเปียนส์ลีก  |  |
| อเมริกาใต้ |  คอนเมบอล – โกปาลิเบร์ตาโดเรส  โกปาซูดาเมริกานา  เรโกปาซูดาเมริกานา  |  |
1เฮดทูเฮด = ในกรณีที่แต้มเท่ากัน ดูตัวต่อตัว แข่งนัดเดียว ถ้าประตูเท่ากัน ดูลูกได้-เสีย ,แข่งสองนัด ถ้าประตูเท่ากัน ดูอเวย์โกลว์ แต่ถ้าคะแนนเท่ากันมากกว่า 2 ทีม ใช้มินิลีก ดูเพิ่ม: สโมสรฟุตบอลทีมหญิงระหว่างประเทศ
วัดช้างเผือก (จังหวัดสมุทรสงคราม)

| วัดช้างเผือก |
| --- | --- |

ที่ตั้ง: ตำบลบางช้าง อำเภออัมพวา จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระปลัด เชาวลิต กิตฺติโสภโณ
 สถานีย่อยพระพุทธศาสนา
วัดช้างเผือก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางช้าง อำเภออัมพวา จังหวัดสมุทรสงคราม
ประวัติ

วัดช้างเผือกเป็นวัดโบราณไม่ทราบว่าใครเป็นผู้สร้าง เริ่มประกาศตั้งวัดเมื่อ พ.ศ. 2235 เรียกชื่อว่า "วัดช้างเผือก" มาแต่เดิม ได้รับพระราชทานวิสุงคามสีมาเมื่อวันที่ 12 กรกฎาคม พ.ศ. 2531 แต่เดิมบริเวณตำบลบางช้างเป็นป่าทึบเป็นที่อาศัยของโขลงช้างจำนวนมาก มีเรื่องเล่ากันว่า บริเวณที่ตั้งวัดนี้เป็นที่หลบซ่อนอาศัยของช้างเผือกและช้างธรรมดาในสมัยโบราณที่ทำสงครามต้องอาศัยช้างด้วย ปรากฏหลักฐาน คือ บริเวณที่ตั้งอุโบสถเดิม (ทรงไทยไม้สัก) มีเสาตะลุงช้างสำหรับผูกช้าง ปัจจุบันดินได้ทับถมจมอยู่แถวหน้าอุโบสถ มีคลองช้าง มีทางเดินช้างที่มาอาบน้ำและดื่มน้ำในลำแม่น้ำ มีความยาวประมาณ 600 เมตร (15 เส้น) ตั้งแต่หน้าอุโบสถเก่า ปัจจุบันได้ถูกถมไปหมดแล้ว เป็นบ้านเรือน ถนนปลายคลองช้างจรดคลองบางพรหม
อาคารเสนาสนะและวัตถุมงคล

หอไตรกลางน้ำอาคารไม้ทรงสี่เหลี่ยมผืนผ้า หลังคาจัตุรมุขเครื่องไม้มุงกระเบื้องลดชั้น 2 ชั้น วิหารไม้สักเดิมคือพระอุโบสถหลังเก่า ลักษณะเป็นอาคารไม้รูปสี่เหลี่ยมผืนผ้า หลังคาเครื่องไม้มุงกระเบื้อง
ปูชนียวัตถุ ได้แก่ พระประธานในอุโบสถของเก่าเป็นพระปูนปั้นปางมารวิชัยและพระพุทธรูปหล่อปางอุ้มบาตรหุ้มด้วยทองขาว (อุโบสถหลังเก่ายังอนุรักษ์ไว้) ตู้พระธรรมขาสิงห์ตู้พระธรรมไม้มีลายรดน้ำจำนวน 2 ใบ ใบแรกมีลายรดน้ำแสดงการอัญเชิญพระบรมสารีริกธาตุโดยเรือสำเภา ใบที่สองเป็นภาพเรื่อง รามเกียรติ์ ศิลปะรัตนโกสินทร์ตอนต้น ใบเสมาหินทรายแดง ลักษณะส่วนบนโค้งแหลมและเรียวเล็กลงด้านบนมีลายประจำยามด้านล่างเป็นลายประจำยามครึ่งดอก ธรรมาสน์ไม้ด้านล่างเป็นฐานสี่เหลี่ยมทึบ มีภาพจิตรกรรมรูปนักดนตรีและวิถีชีวิตชาวบ้าน เรือนธาตุสูงโปร่ง
เกจิอาจารย์

วัดช้างเผือกมีความเจริญรุ่งเรืองมากสมัยพระอธิการคุณ เป็นเจ้าอาวาส ท่านเป็นอาจารย์ที่เชี่ยวชาญในทางวิปัสสนากรรมฐาน อาจารย์ธุดงค์ และราชมูล เล่ากันว่าท่านรักษาเด็กเจ็บไข้ด้วยการเสกด้านผูกข้อมือเด็กและเสกข้าวปั้นให้หญิงมีครรภ์รับประทาน เพื่อคลอดง่ายเป็นที่เสื่อมใสและนิยม บรรดาสานุศิษย์ และผู้เคารพนับถือได้ปั้นรูปของท่านไว้เป็นอนุสรณ์ วัดยังมีวัตถุมงคลสร้างโดยหลวงพ่อรุณ ที่โด่งดัง คือ พระปิดตาสูญญัง
วัดนิคมธรรมาราม (จังหวัดสุราษฎร์ธานี)

| วัดนิคมธรรมาราม |
| --- | --- |

ชื่อสามัญ: วัดนิคมธรรมาราม, วัดหัวเขา
ที่ตั้ง: ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี
ประเภท: วัดราษฎร์
นิกาย: มหานิกาย
เจ้าอาวาส: พระมหาสัญญา ธีรสญฺญโม
 สถานีย่อยพระพุทธศาสนา
วัดนิคมธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี ที่ดินตั้งวัดมีเนื้อที่ 12 ไร่  3 งาน 86 ตารางวา
วัดนิคมธรรมารามเริ่มทำการก่อสร้างประมาณ พ.ศ. 2494 บริเวณหัวเขาท่าเพชร เดิมชาวบ้านเรียกชื่อตามที่ตั้งว่าว่า วัดหัวเขา ต่อมาเปลี่ยนชื่อวัดมาเป็น "วัดนิคมธรรมาราม" เมื่อ พ.ศ. 2499 เนื่องจากอยู่ใกล้บริเวณเขตนิคมสร้างตนเองขุนทะเล จนได้รับประกาศตั้งวัดเมื่อวันที่ 26 กรกฎาคม พ.ศ. 2522 ได้รับพระราชทานวิสุงคามสีมา เมื่อวันที่ 27 ธันวาคม พ.ศ. 2526 เขตวิสุงคามสีมา กว้าง 19.70 ยาว  30 เมตร ได้รับพระราชทานวิสุงคามสีมาครั้งหลังเมื่อวันที่ 25 กุมภาพันธ์ พ.ศ. 2557
อาคารเสนาสนะที่สำคัญ ได้แก่ อุโบสถ กว้าง 8.10 เมตร ยาว 26.20 เมตร สร้างเมื่อ พ.ศ. 2542 เป็นอาคารคอนกรีตเสริมเหล็ก ศาลาการเปรียญ กว้าง 14 เมตร ยาว 24  สร้างเมื่อ พ.ศ. 2498 เป็นอาคารคอนกรีตเสริมเหล็กทรงไทยชั้นเดียว กุฏิสงฆ์ จำนวน 18 หลัง ศาลาอเนกประสงค์ กว้าง 15.25 เมตร ยาว 22.35 เมตร  ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก มณฑปอดีตเจ้าอาวาส ศาลาประดิษฐานพระประจำวัน เมรุ หอระฆัง โรงครัว เรือนเก็บพัสดุ และกุฏิเจ้าอาวาส
ปูชนียวัตถุได้แก่ พระประธานประจำอุโบสถ ปางมารวิชัย ขนาดหน้าตักกว้าง 59 นิ้ว สูง 81 นิ้ว พระประธานประจำศาลการเปรียญ ปางมารวิชัย ขนาดหน้าตักกว้าง 36 นิ้ว สูง 55 นิ้ว พระสังกัจจายน์ ขนาดหน้าตักกว้าง 162 นิ้ว สูง 177 นิ้ว
รายนามเจ้าอาวาส

พระอธิการสมบุญ ฐิตฉน์โท พ.ศ. 2493–2533
พระครูโสภณวีรธรรม พ.ศ. 2533
พระอธิการพร้อม ปสุโต พ.ศ. 2532–2543
พระมหาไพโรจน์ เขมวีโร พ.ศ. 2544–2548
พระครูสุตธรรมวาที
พระมหาสุรินทร์ สุรินฺโท
พระอธิการปาลิต ยสธโร
พระมหาสัญญา ธีรสญฺญโม พ.ศ. 2562–
รายชื่อตอนในบันทึกแวมไพร์วานิทัส (อนิเมะ)

ฤดูกาลของรายการโทรทัศน์
| บันทึกแวมไพร์วานิทัส |
| --- | --- |

ชื่อท้องถิ่น: ヴァニタスの手記  Vanitasu no Karute The Case Study of Vanitas Vanitas No Carte Vanitas No Suki
ประเทศ: ญี่ปุ่น
จำนวนตอน: 24
การออกอากาศ
เครือข่าย: โตเกียว MX, จีวายที, จีทีวี, บีเอส11, เอ็มบีเอส, ซีบีซี, เฮซบีซี, อาร์เคบี
ออกอากาศ: 3 กรกฎาคม 2564 – 2 เมษายน 2565
อนิเมะเรื่อง "บันทึกแวมไพร์วานิทัส" เป็นซีรีย์มังงะที่ถูกดัดแปลงซึ่งเขียนและวาดโดยโมจิซุกิ จุน โดยเรื่องราวจะมุ่งเน้นไปที่วานิทัส  มนุษย์ผู้ครอบครองตำราที่คาดเดาไม่ได้และโนเอ้ แวมไพร์คู่หูที่มาจับตามองตำราวานิทัส เมื่อ 28 มีนาคมพ.ศ.2564 ได้มีการประกาศจากทางAnimeJapanว่าวานิทัสจะได้รับการดัดแปลงเป็นเวอร์ชั่นทีวีอนิเมะซีรีส์ ทำโดยสตูดิโอโบนส์ กำกับโดยโทโมยูกิ อิตามุระเขียนบทโดยคุณเดโกะ อากาโอะและคาแรกเตอร์ดีไซน์ตัวละครนั้นออกแบบโดยคุณโยชิยูกิ อิโต้ แล้วคุณยูกิ คาจิอูระ ผู้ที่เคยแต่งเพลงให้กับซีรีส์ Pandora Hearts มาแต่งเพลงประกอบให้กับซีรีส์วานิทัส ซีรีย์นี้แบ่งฉายออกเป็นสองพาร์ทโดยพาร์ทแรกจะออกอากาศฉายตั้งแต่วันที่ 3 กรกฎาคมถึง 18 กันยายน พ.ศ. 2564 ทางโตเกียวเอ็มเอกซ์และช่องทางอื่นๆส่วนพาร์ทสองออกอากาศตั้งแต่วันที่ 15 มกราคม ถึง 2 เมษายน พ.ศ. 2565เพลงเปิดในพาร์ทแรกใช้ชื่อว่า "Sora to Utsuro" แต่งโดยคุณ Sasanomaly สื่อถึงมุมมองของโนเอ้ ในขณะที่เพลงปิดพาร์ทแรกที่แต่งโดยคุณ LMYKใช้ชื่อเพลงว่า "0 (zero)" หรือเรียกว่าจุดศูนย์สื่อถึงมุมมองและคาแรกเตอร์ของวานิทัส รวมทั้งสื่อไปถึงความหมายของแวมไพร์บลูมูน ส่วนเพลงพาร์ทสองชื่อว่า "your name" แต่งโดยวงลิตเติ้ลกลีมอนสเตอร์ (Little Glee Monster) เคยร้องเพลงให้กับอินุยาฉะภาครุ่นลูก สื่อถึงความหมายของวานิทัสตามหาโนเอ้ และสิ่งที่ล้ำค่าที่มีความหมายสำหรับเขา แต่เพลงปิดพาร์ทสองในชื่อ "salvation" แต่งโดยวง MONONKUL สื่อถึงธีมความรอดของวานิทัส แล้วโฟกัสมุมมองของวานิทัส ตอนแรกภาพของเพลงปิดนั้น วานิทัสหันหลังและไม่ยอมเดินไปข้างหน้า จนตอนสุดท้ายของซีรีส์วานิทัสก็ได้หันหลังแล้วเดินพร้อมกับโนเอ้ ไม่หันไปมองข้างหลังอีกเลย นอกจากนี้ Funimation ยังได้รับลิขสิทธิ์นอกเอเซีย ในวันที่ 5 สิงหาคม พ.ศ. 2564 Funimation ประกาศว่าซีรีส์วานิทัสจะได้รับเสียงพากย์ภาษาอังกฤษซึ่งฉายในวันรุ่งขึ้น Plus Media Networks Asia ยังได้ลิขสิทธิ์ในเอเซียตะวันออกเฉียงใต้และเผยแพร่ทางอ้ายฉีอี้ นอกจากนี้บิลิบิลิและสตรีมมิ่งแพตฟอร์มอื่นเช่น อนิพลัส (ais paly) อ้ายฉีอี้ วีทีวียังได้ซื้อลิขสิทธิ์ซีรีย์แล้วเอามาฉายในไทย ต่อมาเมื่อซีรีย์รับผลตอบรับที่ดี ทางอ้ายฉีอี้มีประกาศพากย์ภาษาไทย รวมไปทั้งบราซิล ฝรั่งเศส สเปน สามารถหาช่องทางดูได้จาก "ครันชี่โรล" หลังจากจบทีวีซีรีย์อนิเมะ คุณยูกิ คาจิอูระได้ปล่อยเพลงซาว์ดประกอบให้ฟังได้ฟรีในแพลต์ฟอร์มต่างๆ เช่นยูทูป
ซีซั่นที่ออกอากาศ

| ซีซั่น | ตอนที่ | ตอนที่ | วันออกอากาศ> ออกอากาศ ครั้งแรก | วันออกอากาศ> ออกอากาศวันสุดท้าย | เวลาฉาย |
| --- | --- | --- | --- | --- | --- |
| 1 | 24 | 12 | 2 กรกฎาคม 2564 | 17 กันยายน 2564 | 23.30 น. |
| 1 | 24 | 12 | 14 มกราคม 2565 | 1 เมษายน 2565 | 23.30 น. |
เปิดตัวซีดีบลูเรย์/ดีวีดี > คันซี่โรล

ซีดีบลูเรย์ภาษาอังกฤษ-ญี่ปุ่น
| ชื่อซีรีย์ของอนิเมะ | วันที่ออกจำหน่าย | แหล่งอ้างอิง |
| --- | --- | --- |
| บันทึกแวมไพร์วานิทัสพาร์ทแรก | 5 ธันวาคม , 2565 |  |
เปิดตัวซีดีบลูเรย์/ดีวีดี > Aniplex+

อนิเพลส (ซีดีบลูเรย์-ญี่ปุ่น)
| แผ่นที่ | ตอน ที่ | หน้าปก | วันที่ออกจำหน่าย | แหล่งอ้างอิง | โบนัส |
| --- | --- | --- | --- | --- | --- |
| 1 | 1–3 | วานิทัส & โนเอ้ อัสชีวิสต์​ | 27 ตุลาคม 2564 |  |  โบนัสมังงะ&ดราม่าซีดี "เลิฟมิชชั่น" เป็นโบนัสมังงะของเล่มที่ 7 แล้วเอามาทำเป็นดราม่าซีดี |
| 2 | 4–6 | ฌาน & ลูเซียส ออริเฟรม | 24 พฤศจิกายน 2564 |  |  โบนัสมังงะกับเพลงตัวละคร 陽だまりに咲く花～mon trés~! กับซาว์ดออริจินัล (ฌาน&ลูก้า) ร้องโดยอิโอริ มินาเสะและชิโนะ ชิโมจิ แต่ทำนองนั้นแต่งโดยคุณ CHI-MEY Le Formidable!&ซาว์ดออริจินัล (วานิทัส&โนเอ้) ร้องโดยฮานาเอะ นัตสึกิและไคโตะ อิชิกาวะ ทำนองนั้นแต่งโดยคุณ Sasanomaly |
| 3 | 7–9 | โดมินิก เดอ ซาด & หลุยส์ เดอ ซาด | 22 ธันวาคม 2564 |  |  โบนัสมังงะ&วิดิโอนัตสึกิกับอิชิคาวะทำอาหารเป็นขนมทาร์ตตาแตง ของหวานฝรั่งเศสแล้วยังเป็นของที่โนเอ้ชื่นชอบ |
| 4 | 10–12 | โรล็องด์&โอลิเวียร์ | 26 มกราคม 2565 |  |  โบนัสมังงะ&ดราม่าซีดี "เลิฟมิชชั่น" ภาคสอง |
| 5 | 13–15 | โคลเอ้&ฌองณาค | 30 มีนาคม 2565 |  |  โบนัสมังงะ&เพลงตัวละคร Na mo Naki Michi (โลร็องต์&โอลิเวียร์)  Sekka บุปผาหิมะ (โคลเอ้&ฌองณาค) |
| 6 | 16–18 | แอสโทโฟ&โนเอ้ | 27 เมษายน 2565 |  |  โบนัสมังงะ&ดราม่าซีดี "เลิฟมิชชั่น" ภาคสาม |
| 7 | 19–21 | มิฮาอิล & วานิทัส | 25 พฤษภาคม 2022 |  |  โบนัสมังงะ&ดราม่าซีดี Chasse au mot! - Gathering of Hunters" (Chasse au mot! -狩人の集い-) นำแสดงโดยนักพากย์ของ โรล็องด์, โอลิเวียร์ และ แอสโทลโฟ ที่เล่นเกม Chasseur |
| 8 | 22–24 | มูร์, โนเอ้ & วานิทัส | 29 มิถุนายน 2565 |  |  โบนัสมังงะ&ดราม่าซีดี "ชีวิตวันๆ ของโนเอ้กับวานิทัส" นำแสดงโดยนักพากย์ของวานิทัสและโนเอ้ |
เปิดตัวซีดีบลูเรย์/ดีวีดี > อื่นๆ

Animate JP
Rakuten Books
Tower Records (ไม่รวมบางร้าน)
TSUTAYA Online
Sofmap Animega (ร้าน Animega บางแห่ง)
HMV
AmiAmi Online Shop
WonderGOO / Shinseido
แหล่งข้อมูลอื่น

เว็บไซต์ทางการอนิเมะ (ญี่ปุ่น)
| ด ค กบันทึกแวมไพร์วานิทัส โดย จุง โมจิซูกิ |
| --- | --- |
 ตอนในมังงะ  ตอนในอนิเมะ  "Your Name"  ตัวละคร วานิทัส
วัดช้างล้อม (อุทยานประวัติศาสตร์ศรีสัชนาลัย)

บทความนี้เกี่ยวกับวัดช้างล้อมในอุทยานประวัติศาสตร์ศรีสัชนาลัย สำหรับวัดช้างล้อมแห่งอื่น ดูที่ วัดช้างล้อม
| วัดช้างล้อม   (อุทยานประวัติศาสตร์ศรีสัชนาลัย) |
| --- | --- |
   พระวิหารและเจดีย์ประธานทรงลังกาบนฐานประทักษิณรูปสี่เหลี่ยมจัตุรัส ในเดือนธันวาคม พ.ศ. 2566

ข้อมูลทั่วไป
สถานะ: เปิดใช้งาน
ประเภท: วัด   โบราณสถานภายในกำแพงเมือง อุทยานประวัติศาสตร์ศรีสัชนาลัย
สถาปัตยกรรม: สถาปัตยกรรมสมัยสุโขทัย
เมือง: อำเภอศรีสัชนาลัย จังหวัดสุโขทัย
ประเทศ:  ประเทศไทย
เริ่มสร้าง: พ.ศ. 1828 - 1831
ปรับปรุง: พ.ศ. 2496 (ลงพื้นที่สำรวจและวางแผนบูรณะ)
ในกำกับดูแลของ: กรมศิลปากร
ข้อมูลทางเทคนิค
โครงสร้าง: ศิลาแลงฉาบปูน
แหล่งมรดกโลกโดยยูเนสโก เกณฑ์พิจารณา: วัฒนธรรม: (i), (iii)    โบราณสถานที่ขึ้นทะเบียนโดยกรมศิลปากร เลขอ้างอิง: 0004297
เจดีย์วัดช้างล้อมในเดือนธันวาคม พ.ศ. 2566
วัดช้างล้อม เป็นโบราณสถานภายในกำแพงเมือง อุทยานประวัติศาสตร์ศรีสัชนาลัย อำเภอศรีสัชนาลัย จังหวัดสุโขทัย วัดแห่งนี้ตั้งอยู่บริเวณที่ราบด้านเชิงเขาพนมเพลิงด้านทิศใต้ ในแนวแกนเดียวกับวัดเจดีย์เจ็ดแถว
วัดช้างล้อม มีจุดเด่นที่สำคัญคือเจดีย์ทรงลังกาบนฐานประทักษิณรูปสี่เหลี่ยมจัตุรัส 2 ชั้น ชั้นแรกประกอบด้วยงานปูนปั้นช้างยืนเต็มตัวล้อมรอบฐานทั้ง 4 ด้าน รวม 39 เชือก โดยช้างที่อยู่หัวมุมฐานทั้ง 4 มุมจะมีขนาดใหญ่กว่าตัวโดยรอบ ส่วนชั้นที่ 2 ประกอบด้วยซุ้มพระพุทธรูปประทับนั่งปางมารวิชัยโดยมีประติมากรรมรูปต้นโพธิ์อยู่เบื้องหลังจำนวน 17 องค์
ประวัติ

นักวิชาการสันนิษฐานว่า วัดช้างล้อมนี้น่าจะเป็นวัดเดียวกันกับที่ปรากฏในศิลาจารึกหลักที่ 1 ที่ถอดความว่า "1208 ศกปีกุล ให้ขุดเอาพระธาตุออกทั้งหลายเห็นกระทำบูชาบำเรอแก่พระธาตุได้หกวัน จึงเอาฝังในกลางเมืองศรีสัชนาลัย ก่อพระเจดีย์เหนือหกเช้าจึงแล้ว ตั้งเวียงผาล้อมพระมหาธาตุสามเช้าาจึงแล้ว" จากข้อความดังกล่าวจึงถูกยึดถือและยอมรับโดยทั่วกันว่าน่าจะถูกสร้างขึ้นราวปี พ.ศ. 1828 - 1831
สถาปัตยกรรม

โบราณสถานที่สำคัญ คือ เจดีย์ประธานทรงลังกาตั้งอยู่ภายในกำแพงแก้วสี่เหลี่ยมจัตุรัส โดยมีซุ้มประตูทั้ง 56 ทิศ ประตูด้านหน้าและประตูด้านหลังเป็นทางเข้าออกก่อเป็นกำแพงศิลาแลงหนามีการเล่นระดับที่ซุ้มประตูอย่างสวยงาม  สำหรับประตูด้านข้างก่อเรียงอิฐศิลาแลงปิดไว้เป็นประตูตัน
เจดีย์ประธานทรงลังกาขนาดใหญ่ ตั้งอยู่บนฐานประทักษิณรูปสี่เหลี่ยมจัตุรัสซ้อนกันหลายชั้น มีทางเดินเป็นบันไดขึ้นไปยังชั้นบน  โดยรอบเจดีย์มีช้างปูนปั้นเต็มตัวประดับโดยรอบฐานทั้ง 4 ด้าน ด้านละ 9 เชือก (ยกเว้นด้านหนึ่งซึ่งเป็นบันไดทางขึ้นมีเพียง 8 เชือก) และที่มุมมีช้างขนาดใหญ่ประดับอีก 4 เชือก รวมเป็น 39 เชือก ช้างเชือกใหญ่ที่อยู่มุมเจดีย์เป็นช้างทรงเครื่องมีลวดลายปูนปั้นประดับที่คอ และข้อเท้าสวยงามกว่าช้างที่ฐานสี่เหลี่ยม ระหว่างช้างปูนปั้นที่ฐานนั้นจะมีเสาประทีปศิลาแลงสลับเป็นระยะ ด้านหน้าช้างแต่ละเชือกจะมีพุ่มดอกบัวตูมปูนปั้นวางตั้งอยู่
ปัจจุบันช้างปูนปั้นได้ผุผังไปเป็นส่วนใหญ่ เหลือที่เห็นเป็นรูปหัวช้างอยู่จำนวนไม่กี่เชือก แต่ยังคงแสดงออกถึงความงดงามของประติมากรรมสมัยสุโขทัยอย่างเต็มที่   ช้างปูนปั้นที่วัดช้างล้อมในอุทยานประวัติศาสตร์ศรีสัชนาลัยมีลักษณะเด่นกว่าช้างปูนปั้นที่วัดอื่นๆ คือ ยืนเต็มตัวแยกออกจากผนัง มีขนาดสูงใหญ่เทียบเท่าหรือใหญ่กว่าช้างจริง
เบื้องเจดีย์ประธานมีบันได2 ชั้นขึ้นสู่ลานหน้าเจดีย์ เหนือฐานประทักษิณมีซุ้มพระพุทธรูปประทับนั่งปางมารวิชัย 20 ซุ้ม โดยส่วนใหญ่ได้ผุผังไปเกือบหมด ยังเหลือที่สมบูรณ์เพียงไม่กี่องค์  เหนือบริเวณองค์ระฆังขึ้นไปเป็นบัลลังก์ก้านฉัตรประดับด้วยพระรูปพระสาวกปางลีลาปูนปั้นแบบนูนต่ำจำนวน 17 องค์
นอกจากนั้นวัดช้างล้อมยังมีวิหารที่อยู่ด้านหน้าเจดีย์ประธาน นอกนั้นเป็นวิหารขนาดเล็ก 2 หลัง และเจดีย์รายอีก 2 องค์
ระเบียงภาพ

ซุ้มพระพุทธรูปประทับนั่งปางมารวิชัยในปี พ.ศ. 2552
ซุ้มพระพุทธรูปประทับนั่งปางมารวิชัยในปี พ.ศ. 2562
งานปูนปั้นช้างยืนเต็มตัวล้อมรอบฐานทั้ง 4 ด้านในปี พ.ศ. 2562
วัดช้างล้อมในปี พ.ศ. 2549
วัดนิยมยาตรา

| วัดนิยมยาตรา |
| --- | --- |

ที่ตั้ง: ตำบลนิยมยาตรา อำเภอบางบ่อ จังหวัดสมุทรปราการ
ประเภท: วัดราษฎร์
นิกาย: มหานิกาย
เจ้าอาวาส: พระครูวินัยธรอนุชา วรุตตโม
 สถานีย่อยพระพุทธศาสนา
วัดนิยมยาตรา เป็นวัดราษฎร์สังกัดคณะสงฆ์มหานิกาย ตั้งอยู่ในตำบลนิยมยาตรา อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 13 ไร่ 68 ตารางวา
มีที่ธรณีสงฆ์ จำนวน 1 แปลง เนื้อที่ 15 ไร่ 3 งาน 20 ตารางวา
วัดนิยมยาตราได้สร้างเมื่อวันที่ 5 มกราคม พ.ศ. 2428 โดยมีนายหงิมและนางเหมือน ชื่นชม เป็นผู้ถวายที่ดินและดำเนินการสร้างวัด ได้มีนามตามท้องที่ตั้งวัด วัดนี้ได้รับพระราชทานวิสุงคามสีมา เมื่อวันที่ 13 พฤศจิกายน พ.ศ. 2478 ได้ผูกพัทธสีมาเมื่อ พ.ศ. 2497 ในด้านการศึกษา ทางวัดได้เปิดสอนพระปริยัติธรรม เริ่มมาตั้งแต่ พ.ศ. 2478 และมีหน่วย อ.ป.ต. ห้องสมุดตั้งอยู่ที่วัดนี้ นอกจากนี้ยังมีโรงเรียนตั้งอยู่ติดต่อกับวัดทางทิศตะวันตก
พระอุโบสถกว้าง 15 เมตร ยาว 25 เมตร สร้างเมื่อ พ.ศ. 2495 ภายในเป็นที่ประดิษฐานพระประธานหน้าตักกว้าง 39 นิ้ว รวมถึงยังมีหลวงพ่อสิทธิมงคล เป็นพระพุทธรูปศิลปะรัตนโกสินทร์ ศาลาการเปรียญสร้างเมื่อ พ.ศ. 2490 บูรณะเมื่อ พ.ศ. 2541 วัดยังมีระฆังมากกว่า 200 ใบ แขวนเรียงรายอยู่ภายในศาลาวัด